ANDREW WOMMACK EVANKELIUMIN ÄÄRELLÄ
TALOUDENHOITO. OSA 21/30
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tänä vuonna on Charis- raamattukoulun 20-vuotisjuhlavuosi.
Ole hyvä, Andrew.
Tervetuloa evankeliumin äärelle.
Tänään alkaa viides osa Taloudenhoito-opetussarjassa.
Saatavilla on paljon tuotteita: CD, DVD, kirja ja työkirja.
Lisäksi on DVD kuuden ihmisen todistuksista.
He ovat päässeet köyhyydestä rikkauteen Jumalan siunauksesta.
Meillä on paljon materiaaleja avuksenne talousasioissa.
Olen opettanut jo paljon aiheesta.
Lähestymme opetussarjan loppua, mutta opetan vielä viidennen osan -
ja kuudennen osan.
Lähestymme kuitenkin opetussarjan loppua. Tilatkaa materiaalit.
Uskon, että tämä asia mullistaa elämänne. Se muutti oman elämäni.
Jumala on kutsunut minut tekemään monenlaista.
Tavoitamme ja kosketamme monia ihmisiä.
En voisi tehdä mitään, jos minulla ei olisi rahaa.
Elämässäni oli aika, jolloin minulla oli enemmän näkyä kuin varoja.
Se ei johtunut Jumalasta vaan siitä, -
että minulla oli huono asenne menestystä kohtaan.
Jumalan täytyi puhua minulle asiasta.
Se mullisti elämäni ja sen, mitä voin tehdä.
Katsojien joukossa on niitä, joiden sydämelle Herra on laskenut jotakin -
mutta jotka kamppailevat sen toteuttamisessa.
Muistan, kuinka minulle annettiin elämää mullistava profetia.
Se kuului, että minun ei tarvitse ikinä enää arvioida rahan perusteella, -
voinko tehdä Jumalan tahdon. Jos Jumala käskee minun tehdä jotakin, -
minä tulen tekemään sen, ja raha seuraa perässä.
En lepäisi laakereillani ja rajoittaisi Jumalaa ajattelemalla, ettei rahaa ole.
Kun kuulin profetian, epäilin, onko se mahdollista.
Se on kuitenkin ollut elämäntapani jo vuosikymmenien ajan.
Rakennamme parhaillaan 53 miljoonan dollarin rakennusprojektia -
eli toista vaihetta raamattukouluumme.
Teemme myös paljon muuta. Raha ei ole määräävä tekijä.
Teen sen, mitä Jumala laskee sydämelleni.
Se on vapauttanut minut ja se vapauttaisi teidätkin.
Lannistavimpia kokemuksiani on ollut rahanpuute.
Se turhautti, koska tiesin, että Jumala tahtoi minun tekevän jotakin, -
mutta minulla ei ollut siihen rahaa. Se on kauheaa elämää.
Monille katsojille se on arkipäivää.
Se johtuu siitä, ettei teillä ole oivallusta Jumalan Sanasta.
Siitä olen nyt opettanut. Kehotan vielä tilaamaan materiaalit. Se on tärkeää.
Opetussarjan viidennessä osassa puhun kymmenyksistä.
Kymmenyksistä on opetettu paljon mutta mielestäni väärää opetusta.
Kun opetan kymmenyksistä, kohtaan kritiikkiä molemmista leireistä.
Toiset opettavat, että kymmenykset on kirouksella uhattu velka ja velvollisuus
He kritisoivat minua, koska en opeta asiasta niin lakihenkisesti.
Toisen leirin väki menee armon vuoksi toiseen ääripäähän sanoen, -
että kymmenykset on vain lakihenkinen kahle.
Ja kun opetan, että kymmenyksiä pitäisi antaa, he kritisoivat minua.
Kohtaan kritiikkiä molemmilta leireiltä. Helppoa olisi vain unohtaa koko asia -
ja olla opettamatta. Mutta tämä on vapauttanut minut.
Opin lapsena hyvin lakihenkisen ja tuomiokeskeisen suhteen antamiseen.
Siihen asti kunnes sain ilmestyksen, jonka opetan teillekin tässä osassa, -
käsitykseni rajoitti antamistani ja esti minua saamasta.
Luetaanpa Raamatusta katkelma luvusta 1. Kor. 13.
Sitä kutsutaan rakkauden luvuksi.
Jakeessa 3 sanotaan: "Ja vaikka minä jakelisin kaiken omaisuuteni -
köyhäin ravinnoksi, ja vaikka antaisin ruumiini poltettavaksi, -
mutta minulla ei olisi rakkautta, ei se minua mitään hyödyttäisi."
Tässä tarkoitetaan jumalista rakkautta, joka näkyy sanojen lisäksi teoissa.
Paavali sanoo, että jos motivaatio ei kumpua rakkaudesta, -
kaiken omaisuuden antaminen köyhien ruokkimiseen -
tai jopa oman kehon uhraaminen poltettavaksi on täysin turhaa.
Motivaation pitää kummuta rakkaudesta.
Jos motivaatiosi kymmenyksiin kumpuaa kirouksen uhkasta (Mal. 3), -
antaminen ei hyödytä mitään. Silloin antaa velan ja velvollisuuden takia.
2. Kor. 9:7: "Antakoon kukin, niinkuin hänen sydämensä vaatii, -
ei surkeillen eikä pakosta; sillä iloista antajaa Jumala rakastaa."
Se on vastakohta Mal. 3:lle. Asiat ovat muuttuneet uuden liiton myötä.
Emme enää palvele Jumalaa siksi, -
että pelkäämme rangaistusta, hylkäystä tai kirousta.
Miten tämä sopii Malakian lukuun 3? Luetaan sieltä katkelma.
Useimmat ovat kuulleet jonkun puhuvan tästä kohdasta.
Aloitetaan jakeesta Mal. 3:6: -
"Sillä minä, Herra, en muutu, ettekä te, Jaakobin lapset, herkeä: -
isienne päivistä asti te olette poikenneet minun käskyistäni -
ettekä noudata niitä. Kääntykää minun tyköni, -
niin minä käännyn teidän tykönne, sanoo Herra Sebaot.
Mutta te sanotte: 'Missä asiassa meidän on käännyttävä?'
Riistääkö ihminen Jumalalta? Te kuitenkin riistätte minulta.
Mutta te sanotte: 'Missä asiassa me sinulta riistämme?'
Kymmenyksissä ja antimissa. Te olette kirouksella kirotut, -
kun te, koko kansa, riistätte minulta. Tuokaa täydet kymmenykset -
varastohuoneeseen, että minun huoneessani olisi ravintoa, -
ja siten koetelkaa minua, sanoo Herra Sebaot: totisesti minä avaan teille -
taivaan akkunat ja vuodatan teille siunausta ylenpalttisesti.
Ja minä karkoitan nuhtelullani teiltä syöjäsirkat -
turmelemasta teidän maanne hedelmää, -
eikä teidän viiniköynnöksenne kedolla ole hedelmätön, sanoo Herra Sebaot."
Näissä jakeissa on paljon asiaa. Käsittelen ne hetken kuluttua.
Minut kasvatettiin antamaan tämän raamatunkohdan asenteella.
Opin, että olen kirouksella kirottu, jos en anna kymmenyksiä.
Minulle opetettiin, että kymmenykset on velka Jumalalle, -
että se on velvollisuus, joka pitää maksaa kuin lasku, -
ja että kymmenyksistä ei saa mitään tuottoa itselle.
Ainoastaan siitä saisi tuottoa, jos antaisi ylimääräisen lahjan -
kymmenysten lisäksi. Kymmenykset olivat vain velka.
Se ei ole totta. Käsittelen sen vielä yksityiskohtaisesti.
Se ei ole Uuden testamentin esittämä motivaatio antamiseen.
Palataan jakeeseen 1. Kor. 13:3. Jos antaa väärästä syystä, se on turhaa.
2. Kor. 9:7: "Antakoon kukin, niinkuin hänen sydämensä vaatii, -
ei surkeillen eikä pakosta; sillä iloista antajaa Jumala rakastaa."
Selkeimmin 2. Kor. 9:7:ssä mainittu surkeillen antaminen -
täyttyy Malakian luvussa 3.
Mal. 3:n mukaan sinun pitäisi antaa siksi, ettei Jumala kiroaisi sinua.
Muuten riistää Jumalalta. Mal. 3 saarnaa velkaa -
ja velvollisuutta maksaa kymmenyksiä.
Minut kasvatettiin antamaan sillä asenteella.
Annoin jo pikkupoikana. Sain dollarin viikossa kolehtia varten.
Sain dollarin viikkorahan, ja annoin sen kokonaan.
Annoin jo pikkulapsena. Annoin ja annoin.
Mutta annoin pakosta ja velvollisuudesta.
Ja kuten Uudessa testamentissa todetaan, se ei hyödyttänyt minua.
Katsojien joukossa on niitä, jotka ovat kyllä antaneet vuosikausia, -
mutta se ei ole hyödyttänyt mitään, koska motivaatio on väärä.
Olette antaneet velvollisuudesta Mal. 3:n hengessä.
Olette maksaneet velkaa velvollisuudesta.
Jos antaa väärästä syystä, se ei 1. Kor. 13:3:n mukaan hyödytä mitään
Katsokaa sitä tältä kantilta. Mark. 10:29: -
"...ei ole ketään, joka minun tähteni [...] on luopunut -
talosta tai veljistä tai sisarista tai äidistä tai isästä [...] tai pelloista,-
ja joka ei saisi satakertaisesti: nyt tässä ajassa [...] vainojen keskellä, -
ja tulevassa maailmassa iankaikkista elämää."
Jeesus lupasi antamisesta sata- kertaisen tuoton jo tässä elämässä.
Osa teistä on antanut kymmenyksiä.
Mitä jos saisitte kaiken antamanne satakertaisesti takaisin?
Olette antaneet yhteensä kymmeniä tuhansia.
Jos sen saisi satakertaisesti takaisin, -
se tarkoittaisi, että saisitte miljoonia takaisin jo tässä elämässä.
Silti osa teistä on antanut uskollisesti -
näkemättä miljoonien palautuvan teille tässä elämässä.
Mietitte mistä se johtuu.
1. Kor. 13:3:ssa sanotaan, -
että jos ei anna rakkaudesta, se ei hyödytä mitään.
Se oli minulle suuri oivallus.
En nähnyt tuottoa antamisesta tässä elämässä, koska motiivini oli väärä.
Jos antaa velasta ja velvollisuudesta, -
jos antaa kirouksen uhan alla lahjoen Jumalaa, -
silloin antaminen ei hyödytä itseä yhtään.
Jos antaa seurakunnalle tai palvelutyölle, -
siunaa ja tekee kyllä hyvää niille, joille antaa.
Mutta siitä ei saa itselle mitään, jos motiivi on väärä.
Taustamotiivi antamiselle on tärkeämpi kuin lahjan suuruus.
Kirkko kokonaisuutena on opettanut väärää motivaatiota antamiselle.
Ihmiset laitetaan antamaan pakosta ja tuomion ja rangaistuksen pelosta.
Sellainen ei hyödytä itseä mitenkään.
Sitä voisi verrata mafian toimintaan. Mafia astuu suurkaupunkiin.
Guido kiertelee ympäriinsä sanomassa: "Ikkunoita on rikottu, -
liiketiloja sytytetty tuleen ja ihmisten polvilumpioita murrettu.
Jos maksat minulle joka kuukausi tietyn summan, -
huolehdin, ettei liikkeellesi käy mitään."
Tietysti juuri Guido on rikkonut ikkunoita, -
murtanut polvia ja sytyttänyt liiketiloja tuleen.
Hän tahtoo vaitiolorahaa.
Maksamalla mafialle varmistetaan, ettei itselle käy mitään.
Kristikunta on harrastanut samaa. Käyttänyt samaa motivaatiota.
Mafialle ei tahdota maksaa, mutta oman turvallisuuden vuoksi on pakko.
Muuten liiketila poltetaan ja ikkunat rikotaan.
Tavallaan kristikunta on sanonut täsmälleen niin.
"Joko maksatte tai muuten Jumala tuomitsee ja kiroaa teidät."
Vartuin seurakunnassa, jonka pastori sanoi...
Osa teistä luulee, että keksin jutun, mutta hän kirjaimellisesti sanoi, -
että jos ei maksa kymmenyksiä, Jumala lähettää vakavan sairauden -
ja ottaa kymmenyksensä itselleen korkojen kera.
Hän antaa pesukoneesi tai autosi hajota.
Joudut ostamaan renkaita useammin.
Jumala ottaa kymmenyksensä korkojen kera.
Se oli mafian kaltaista motivaatiota.
Sellainen opettaa taivaallisesta kummisedästä eikä Isästä.
Mafia motivoi samalla tavalla.
Useimmat ymmärtävät Mal. 3:n niin, -
että jos et maksa kymmenyksiä, Jumala kiroaa ja laskee vihansa yllesi.
Eikö siinä sitten sanota niin? Sanotaan.
Mutta Uudessa testamentissa sanotaan Galatalaiskirjeen luvussa 3...
Se taitaa olla jakeessa 13. Gal. 3:13―14: -
"Kristus on lunastanut meidät lain kirouksesta, -
kun hän tuli kiroukseksi meidän edestämme -
sillä kirjoitettu on: "Kirottu on jokainen, joka on puuhun ripustettu" -
että Aabrahamin siunaus tulisi Jeesuk- sessa Kristuksessa pakanain osaksi -
ja me niin uskon kautta saisimme luvatun Hengen."
Uudessa liitossa Kristus otti kaikki kirouksemme ylleen.
Hän otti kymmenysten laiminlyöntiä koskevan kirouksen ylleen.
Te ette ole kirouksen alla enää.
Uuden liiton alla ette anna siksi, että yritätte lahjoa Jumalan -
ja tyynnyttää Hänet, niin ettei Hän kiroaisi teitä.
Ap. t. 13:39:ssä Paavali saarnaa, että jokainen joka uskoo Jeesukseen -
tulee Hänessä vapaaksi kaikesta kirouksesta ja rangaistuksesta, -
josta ei voinut vapautua Mooseksen lain alla.
Vanhan testamentin laissa ihmisille asetettiin kirouksia monista asioista.
Mal. 3:ssa asetetaan kirous siitä, jos ei maksa kymmenyksiä.
Meidät on vapautettu siitä. Sinä et ole kirottu. Jumala ei ole sinulle vihainen.
Jos et maksa kymmenyksiä tai anna, miten sitten haluatkin sitä kutsua, -
olet typerä mutta et ole kirottu.
Jumala rakastaa sinua, typerys. Hän ei ole sinulle vihainen.
Vanhan testamentin motivaatio antaa pelon takia on poistettu.
Nyt pitäisi antaa, koska se on oikein.
Jos olet katsonut opetussarjaani Taloudenhoidosta, -
tiedät, etten ole yrittänyt motivoida antamaan Jumalan tuomion pelosta -
enkä lakihenkisesti.
Olen osoittanut, mitä hyötyä antamisesta on -
ja mitä kaikkea hienoa antamisesta seuraa.
Jeesus itse sanoi: "Autuaampi on antaa kuin ottaa."
Sitä motivaatiota olen yrittänyt opettaa. Se on Uuden liiton asenne.
2. Kor. 9:7:ssä sanotaan, ettei pidä antaa surkeillen tai pakosta -
vaan antaa se, mitä sydän vaatii, sillä Jumala rakastaa iloista antajaa.
Jumala tahtoo, että annatte iloisesti ja halukkaasti.
Se on Mal. 3:n vastakohta.
Se on samassa Raamatussa, mutta Raamatussa on vanha ja uusi liitto.
Uudessa liitossa annamme ihan eri asenteella kuin vanhassa.
Annatko sen mukaan, mitä tarkoitit sydämessäsi, koska rakastat antaa?
On siunatumpaa antaa.
Vai etkö ole omaksunut Uuden testamentin asennetta antamiseen -
ja annat pelosta, että sinut kirotaan, jos et anna?
Maksatko kymmenyksiä velkana tai velvollisuutena uskomatta, -
että saat mitään takaisin kymmenyksistä?
Jos se on motiivisi, se ei jakeen 1. Kor. 13:3 mukaan hyödytä sinua.
Se hyödyttää niitä, joille annat, mutta se ei palaudu sinulle tässä elämässä.
Jos asia olisi yhtä yksinkertaista kuin raha-automaatin kahvan vetäminen, -
että antaessa saisi automaattisesti vaurautta takaisin itselleen, -
monet ohjelman katsojista olisivat monimiljonäärejä, -
jos he saisivat antamansa satakertaisesti takaisin.
Mutta siinä onkin jippo.
Antamisen motiivi on tärkeämpi kuin lahjan suuruus.
Monet ovat antaneet antamistaan velvollisuudesta Mal. 3:n mukaan, -
eikä se ole hyödyttänyt heitä mitenkään.
Ajatus pistää vakavaksi. Se selittää, miksi ette ole nähneet vaurautta.
Teidän pitää muuttaa motiivinne.
Vapautua vanhatestamentillisesta rangaistuksen ja vihan pelosta -
antamisen suhteen. Teidän pitää tulla uuteen liittoon, -
jossa Jumala ei kiroa teitä, sillä kirous on laskettu Jeesuksen ylle.
Te ette ole kirottuja, jos ette anna, mutta ette kovin fiksujakaan.
Alkakaa antaa antamisen viisauden takia.
Jos antaisin kasan siemeniä, voisitte syödä ne, ja ne ravitsisivat teitä.
Mutta jos syötte jokaisen siemenen, tulette lopulta taas nälkäisiksi.
On viisautta jättää osa siemenistä syömättä ja istuttaa ne.
Ne kasvavat ja tuottavat lisää siemeniä.
Syötte niistä osan ja istutatte lisää. Lopulta siemeniä on yltäkylläisesti, -
koska olette ottaneet osan siemenistä istutettavaksi -
ja ne ovat tuottaneet lisää. Sama pätee rahaan.
Jos käyttää kaiken rahan itseen eikä anna, varat loppuvat jossakin kohtaa.
Tulevaisuudessa ei näe yltäkylläi- syyttä, koska kaikki siemenet on syöty.
On harjoitettava itsehillintää, istutettava osa siemenistä -
ja odotettava Jumalan antavan takaisin.
Antaminen on siis viisasta. Puhun siitä vielä tarkemmin.
Minä annan edelleen kymmenyksiä.
Minä ja vaimoni emme pidä kymmenyksiä rajana.
Tämä on vain tiedoksenne. Teidän ei tarvitse tehdä niin kuin minä.
Jamie ja minä otamme 25 prosenttia kaikista bruttotuloista, ei netosta, -
ja laitamme sen antamistilille. Sitä tiliä käytämme vain antamiseen.
Annamme paljon enemmänkin. Toisinaan annamme eri asioihin -
kymmeniä tuhansia dollareita antamistilin lisäksi.
Pari vuotta sitten annoimme koko vuoden ajan -
vähintään 80 % kaikista tuloistamme.
Se 25 % ei ole rajani, mutta sen verran menee suoraan antamistilille -
ja annamme siltä tililtä monenlaisiin asioihin.
Teidän ei tarvitse tehdä, kuten minä.
En ole kirouksen alla, -
ja Jumala rakastaisi minua, vaikken antaisi mitään.
Silti en anna siksi, että Jumala siunaisi, rakastaisi ja käyttäisi minua.
En pelkää, että kirous tulisi ylleni, koska Jeesus kantoi kiroukseni.
Tarkoittaako se, että en siis anna? Ei.
Annan enemmän kuin varmaan useimmat katsojat.
Tunnen ihmisiä, jotka antavat 90 % tuloistaan ja elävät 10 prosentilla.
Jotkut tuttuni antavat enemmän kuin minä. Heitä ei ole montaa.
Annan paljon. En rangaistuksen pelosta vaan rakkaudesta Jumalaan.
Luvuissa 2. Kor. 8―9 puhutaan jokaisessa jakeessa -
rahasta ja antamisesta.
Luvun 2. Kor. 9 lopussa, muistaakseni jakeessa 15, -
päätetään tutkielma antamisesta sanoihin: -
"Kiitos Jumalalle hänen sanomattomasta lahjastaan!"
Sillä tavalla ajattelen antamista. Antaminen on tapani sanoa kiitos.
Luotan ja osoitan luottamukseni Jumalaan sen kautta. Hän on lähteeni.
Se on kiitos. Jumala on ollut minulle niin hyvä, että tahdon siunata muita.
Tahdon siunata Hänen valtakuntaansa saamillani varoilla. Se on tapa kiittää.
Uskon Paavalin lopettaneen kahden luvun opetuksen antamisesta -
juuri siksi sanoihin "Kiitos Jumalalle hänen sanomattomasta lahjastaan!"
Niin Paavali suhtautui antamiseen. Se on Jumalan palvontaa.
Herraa ylistetään musiikilla, mutta Häntä ylistetään myös antamalla.
Sillä tavalla voi antaa takaisin Jumalalle.
Suhtaudun antamiseen niin. Olen antaja.
En anna pelosta, että Herra rankaisee, tuomitsee tai satuttaa, jos en anna.
Annan, koska rakastan Jumalaa ja ihmisiä -
ja koska tahdon viedä valtakuntaa eteenpäin, rahoittaa sitä -
ja auttaa koskettamaan toisten elämää. En anna pelosta.
Jos olet antanut rangaistuksenpelosta, se ei ole hyödyttänyt sinua mitenkään.
Sinun pitää oikaista prioriteettisi ja motiivisi antamiseen.
Opetukseni auttaa sinua.
Aikani päättyy tältä kerralta, mutta syvennyn myöhemmin lukuun Mal. 3.
Uskon, että tämä todella auttaa sinua.
Tässä uutisia rakennustyömaalta.
Tähän kaivetaan rakennuksen itäpuolen perustuksia.
Se yhdistyy tuohon toiseen rakennukseen, jota kutsun ladoksi.
Itäpuolen koko on 14 000 neliömetriä.
Rakennuksen toiselle puolelle tulee työpaja, -
jossa säilytämme monenlaisia tarvikkeita.
Länsipuolelle on jo pystytetty rakenteita.
Tuolla alhaalla näette tv-tuottajani Stephen Bransfordin.
Hän vilkuttaa.
Tähän pystytetään 6 metriä leveä seinä.
Siinä olivat rakennuksen ääriviivat.
Olemme saaneet jo paljon aikaan.
Tähän rakennetaan pysäköintihalli tuhannelle autolle.
Siitä tulee viisikerroksinen. Kaksi kerrosta on maan alla.
Maanpinnalle tulee kolme kerrosta, kuten itse rakennuksessakin on.
Pysäköintihalli lisää kustannuksia 18 miljoonalla.
Summa kuulostaa suurelta. Niin se olisikin minulle ja sinulle kahdestaan.
Miljoonat ihmiset katsovat ohjelmaani, ja jos jokainen antaisi jotakin, -
summaa ei olisi vaikea saada kasaan.
Ylistys Jumalalle! Uskon, että yhdessä saamme työn valmiiksi ajoissa.
Ryhdy kumppaniksi soittamalla meille -
tai käy nettisivullamme www.awmi.net.
Sieltä löydät kokopitkän version rakennustyön 2-vaiheen uutisista.
Andrew'n opetus taloudenhoidosta on saatavana kirjana -
englanniksi tai espanjaksi haluamasi suuruista rahalahjaa vastaan.
Voit saada sen myös osana menestyspakettia.
Siihen kuuluu opetussarja taloudenhoidosta CD:llä tai DVD:llä, -
kirja, työkirja sekä DVD ihmisten taloudellisista läpimurroista.
Taloudellisissa läpimurroissa on kuusi tositarinaa, -
jotka voivat muuttaa tulevaisuutesi ja auttaa sinua löytämään vapauden, -
kun annat raha-asiasi Jumalalle. Paketin listahinta on 115 dollaria, -
mutta tänään saat sen 85 dollarin rahalahjaa vastaan.
Ilmoita tilauksen yhteydessä, haluatko CD:n vai DVD:n.
Nettisivuiltamme näet kaikki tavat, joilla voit tilata opetuksen.
Viidennen CD-opetuksen aihe on "Kymmenykset".
Saat sen haluamasi suuruista rahalahjaa vastaan.
Rohkaisemme kaikkia antamaan, mutta jos sinulla ei ole varaa, -
saat opetuksen ilmaiseksi.
Voit tilata materiaaleja luottokortilla nettisivujemme kautta.
Siellä on myös lisätietoja tuotteista ja paljon ilmaista materiaalia.
Voit tilata materiaaleja puhelimitse arkisin klo 4:30―21:30 (MST).
Palvelunumeromme näkyy ruudulla.
Jos numero on varattu, muista, että voit tilata milloin vain -
osoitteesta www.awmi.net. Voit myös lähettää meille kirjeen.
Kiitämme lahjastasi ja toivomme, että otat yhteyttä jo tänään!
Tule mukaan kolmipäiväiseen raamattuseminaariin tammikuussa.
Se järjestetään Biltmoren luksushotellissa Phoenixissa.
Nauti Arizonan auringosta ja Andrew'n väkevästä sanomasta.
Andrew'n lisäksi seminaarissa puhuu Duane Sheriff Oklahomasta.
Ylistyksestä vastaavat Charlie ja Jill LeBlanc sekä Jamie Wommack.
Jos varaat huoneesi 12.12.2014 mennessä, -
saat sen 139 dollarin erityishintaan. Seminaari pidetään 1.―3.1.2015.
Lisätietoa tapahtumasta ja majoituksesta nettisivuillamme.
MUUTA ELÄMÄSI. MUUTA MAAILMA.
Suomennos: Maija Tuukkanen